《江州重午二首》
宋代·董嗣杲

蒲节殊乡借楚夸，绕城社鼓不停挝。
争歌神曲羞溪藻，遥送瘟船滚浪花。
世上莫非儿戏事，江头无奈客思家。
西湖今夜笙歌月，凉拥红莲灿落霞。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。